lo carrer del riu: 06/01/2010 - 07/01/2010\nLópez Tena, Cardús i Requejo analitzen la sentència del TC i tracen vies de futur\nAlfons López Tena, Salvador Cardús i Ferran Requejo participen en un debat en vídeo, moderat per Vicent Partal, sobre la sentència del Tribunal Constitucional, on exposen algunes de les vies que s'obren. 'El senyor Montilla enganya els ciutadans; que digui com pensa refer la situació', diu López Tena; 'senyors polítics, no ens repeteixin més els discursos caducs', demana Requejo; 'els autonomistes han de reconèixer el seu fracàs', rebla Cardús. El debat ha tingut un rècord històric de visites a VilaWeb TV.\nCarod: “Espanya acceptaria amb més naturalitat una Catalunya independent que una Espanya federal”\nEl vicepresident del govern, Josep Lluís Carod-Rovira, s'ha mostrat aquest dimecres convençut que els intents que s'han fet des de Catalunya per aconseguir una Espanya plural han estat en va. “El projecte d'Espanya ja està acabat. Espanya no vol ser d'una altra manera. Amb monarquia o república, manin les dretes o manin les esquerres, crec que Espanya acceptaria amb més naturalitat una Catalunya independent que una Espanya federal”, ha assegurat Carod.\nAquesta és la conclusió d'un raonament que -segons ha explicat Carod en declaracions a Els Matins de TV3- se sustenta en fets com que cada vegada “que el poble de Catalunya ha aprovat un Estatut, hi ha hagut sempre retallada” o bé que els elements més o menys federalitzants que sortien a l'Estatut han desaparegut. “Fora de Catalunya, on són els federalistes espanyols? La veritat és que ningú es vol federar amb nosaltres”, ha dit.\nA més, el vicepresident del govern considera que el fet que surti tantes vegades “la indissoluble unitat d'Espanya” en la sentència del TC vol dir que no ho tenen tan clar. “Quan una cosa la tens clara no surts en la seva defensa”, ha afirmat Carod.\nPer tot això, Carod creu que el que cal ara és “preparar un procés de transició cap a un moment en què el poble català pugui manifestar com vol viure amb Espanya, amb la Unió Europea i amb la resta del món”.\nI és que, al seu entendre, Espanya “s'està demostrant incompatible amb la pluralitat” i això provoca “un conflicte permanent amb la diferència que ara cada vegada hi ha més gent que creu que estem gastant massa temps, diners i energia en trobar una solució amb Espanya quan de l'altra banda no arriba res en concret”.\nRomeva proposa una Catalunya independent en una Europa federal\nL'eurodiputat d'ICV Raül Romeva ha publicat una carta al seu bloc en què es dirigeix 'als amics i amigues d'Espanya' per demanar-los 'respecte' cap als catalans i les seves decisions. Arran de la sentència del Tribunal Constitucional sobre l'estatut, Romeva diu que ara és moment d'apostar 'per uns altres federalismes' i proposa una Europa federal on l'ens a federar sigui Catalunya, 'i no necessàriament formant part d'un estat espanyol que ni la vol ni la respecta ni tampoc no la representa'.\nDe fet, recorda que va votar a favor de la independència en les consultes populars i diu que si avui hi hagués un referèndum oficial faria el mateix.\n'Carta a los amigos y amigas de España', de Raül Romeva.\nLa sentencia no és només una qüestió jurídica. És, políticament, anar contra la dignitat del nostre poble. Qui són ells per dir el que som i el que volem ser els catalans? És que en nom d'una interpretació constitucional ens hem de dissoldre com a catalans per esdevenir simplement membres del pueblo español? Qui són ells? Nomenats pels dos grans partits espanyols que han compartit la irresponsabilitat de no renovar i no rellevar els que han mort. Sense aquesta complicitat d'aquest partits espanyols no hi hauria hagut aquesta sentencia. Quants catalans que vàrem votar sí a la Constitució del 78, avui diríem no? Sobretot sabent a quina mena de personatges de l'espanyolisme més jacobí ha anat a parar la interpretació constitucional. De fet, és cada vegada més estret el marge que deixen els possibilistes d'una convivència positiva i solidària.\nDavant aquest atac a la dignitat no podem acotar el cap. Per a nosaltres ser una nació no és un fet irrellevant jurídicament.\nChacón està 'satisfeta' per la sentència i no anirà a la mani\nNo t'hi esperàvem !!! La ministra espanyola de Defensa, Carme Chacón, ha dit que està 'satisfeta' per la sentència de l'Estatut i ha demanat 'posar les coses en perspectiva'. Ha afegit que no participarà a la manifestació del 10 de juliol perquè li coincideix amb un altre acte. Ha fet aquestes declaracions després de visitar l'Hospital Central de la Defensa Gómez Hulla, a Madrid. Aquest pronunciament de Chacón la posiciona al costat de l'opinió expressada per la vicepresidenta primera, Maria Teresa Fernández de la Vega, de l'executiu presidit per José Luis Rodríguez Zapatero. En canvi, el ministre de Treball, Celestino Corbacho, va dir dimarts que donava suport a les paraules del president del Govern, José Montilla.\nEl Parlament aprova la Llei de Cinema per normalitzar el català a les sales\nNi les protestes del Gremi d'Exhibidors cinematogràfics i de les majors nord-americanes han pogut evitar que la normalització del català als cinemes acabi sent una realitat. El Parlament de Catalunya ha aprovat amb els vots del tripartit i CiU l'esperada Llei de Cinema, que garanteix un mínim del 50% de còpies en català a les pantalles del país, després de mesos de pressions dels empresaris cinematogràfics, que no han parat de fer campanya contra la Llei amb la polèmica vaga i anuncis oposant-se a millorar l'ínfim 3% actual de cinema a les sales. De fet aquestes pressions empresarials del lobby cinematogràfic han arribat a la mateixa votació final d'aquest dimecres, ja que una esmena d'última hora de CiU pretenia relativitzar la implantació de les quotes. Els convergents proposaven que les quotes de cinema en català no es fixin per llei al Parlament, sinó que s'estableixin posteriorment a través dels reglaments 'negociats' amb el sector.\nLa Viquipèdia en català, l'enciclopèdia lliure d’internet, ja té 250.000 articles. La fita es va aconseguir amb la publicació de l'article sobre la Mare de Déu del Claustre, ahir, 29 de juny de 2010, a les 13.34. La Viquipèdia catalana va posar-se en camí l'any 2001 i va ser la primera a tenir articles després de l'anglesa. La comunitat va assumir amb delit la fita de fer una obra en què tothom tingués accés a tot el coneixement humà en català.\nActualment la Viquipèdia en català és la catorzena versió idiomàtica en nombre d'articles, més amunt que no pas fa uns quants mesos. Es manté en el primer lloc d'un índex que mesura la qualitat dels mil articles més importants, d'un total de 272 llengües. Conté 322 articles de qualitat reconeguda, com ara 'Cristòfor Colom', 'Pla Cerdà', 'La Baronia de Rialb' o 'Evolució dels mamífers'.\nLa central nuclear d'Ascó I realitza el simulacre anual d'emergència\nJa estic més tranquil !!! La central nuclear d'Ascó I va realitzar ahir el preceptiu simulacre anual d'emergència, segons el que preveu el pla d'emergència interior (PEI), amb la participació de l'Organització de Resposta davant d'Emergències del Consell de Seguretat Nuclear (CSN). L'actuació del consell va tenir lloc des de la sala d'emergències, tot realitzant el seguiment de l'estat de la planta i les actuacions del titular «per a la recuperació de les condicions de seguretat». L'exercici va començar a les 9.35 hores amb la notificació al CSN de la declaració d'un incendi, de durada superior a 10 minuts, a la sala del tanc d'oli de lubricació de turbina, que hauria estat sufocat amb el suport dels bombers de fora de la central. A més, es va simular la intrusió de tres individus a la central.\nElaborem una eina per poder gestionar millor el país, l'estatut. La treballem, la lluitem, la consensuem, surt a empentes i rodolons, ens la retallen a Madrid, però malgrat això els catalans decidim tirar-la endavant. És intolerable que el Constitucional es carregui el pobríssim finançament que havíem aconseguit, que es carregui els articles sobre llengua, sobre el poder judicial a Catalunya, i un llarg etcètera. És que ni tan sols ens permeten que tinguem un Síndic de Greuges amb plens poders. Ni tan sols això! S’ha acabat. Hem de sortir democràticament i educadament de l’Estat espanyol. L’Estat espanyol no ens vol. I us puc ben assegurar que, després d’estar un any al Parlament Europeu, a Europa sí que ens volen. He parlat privadament amb comissaris europeus, amb alts funcionaris, i us puc dir que Europa ens acceptarà si ho decidim democràticament. El millor que podem fer és integrar-nos plenament a Europa. Perquè a Europa la crisi econòmica és molt molt més feble. L’Estat espanyol és crisi tant econòmica com política. Hem de fer un cop de cap. Hem de decidir si volem romandre en un Estat que ens porta a la crisi econòmica i política, o bé si volem ser un dels estats més avançat d'Europa. És l'hora de decidir. I no estem en temps de demores...\nLa Plataforma pel Dret de Decidir (PDD) ha volgut aprofitar la retallada de l'Estatut per deixar clar que aquest històric 28 de juny ha significat la fi de l'autonomisme. 'Ni Espanya ni el Tribunal Constitucional no han de tenir la sobirania de Catalunya perquè aquesta només correspon als catalans i catalanes', ha reiterat la plataforma sobiranista en un comunicat. Per la PDD, l'Estat espanyol 'ha exhaurit la via autonomista' i per tant 'l’única sortida viable és l’exercici del dret a l’autodeterminació per escollir quin ha de ser el futur de la nostra nació'.\nLa presidenta d'Òmnium Cultural, Muriel Casals, ha apostat per convocar una manifestació el pròxim dissabte 10 de juliol, després que el TC hagi dictat la sentència sobre l'Estatut avui dilluns. Casals ha assegurat que tots els grans partits polítics catalans de tradició democràtica -tots a excepció del PP- han expressat el seu suport a aquesta manifestació, que demostrarà el rebuig de la societat civil catalana a la ingerència del Constitucional espanyol. Casals s'ha mostrat més prudent a l'hora de valorar la possible implicació del PSC, però està convençuda que finalment també s'hi sumarà. L'objectiu de la manifestació, ha dit, no és tant 'defensar aquest Estatut, sinó la voluntat del poble de Catalunya'. De fet, Casals pretén que els polítics 'respectin la voluntat del poble que els ha votat' i continuïn funcionant segons l'Estatut votat pels catalans, fet que conduirà a un xoc de legitimitats entre la veu dels catalans i la veu de 10 magistrats espanyols. Casals reconeix que serà una posició difícil per a la Generalitat, però que 'si abdiquen també és fatal: és la pèrdua de confiança total'.\n'Amb aquesta sentència s'acaba l'autonomia'. Així de clar i contundent ha estat el jurista Alfons López Tena, en les valoracions de la flamant sentència del TC espanyol sobre l'Estatut. Per Tena, la retallada dels 14 articles i la 'reinterpretació' d'una vintena de punts més suposa que 'dins l'Estat espanyol no s'hi pot fer res més'. Tena ha volgut recordar que la sentència posa en dubte qüestions com impostos, la bilateralitat de les relacions de la Generalitat amb l'Estat o la mateixa existència de les vegueries. 'Amb aquesta sentència, queda clar què és l'autonomia dins l'Estat', ha assegurat Tena, per qui 'només queda oberta la via de la independència'. 'Això és el final', ha reblat Tena, 'només es podrà solucionar canviant la constitució espanyola, en cas que els espanyols estiguin disposats a canviar-la, o amb la independència, si el poble català s'hi decanta'.\nPuigcercós constata que la creació d'un estat català independent és 'l'únic camí realista i viable'\nEl president d'ERC, Joan Puigcercós, ha advertit aquest dilluns que la sentència del Tribunal Constitucional espanyol (TC) sobre l'Estatut és un 'atac a la dignitat i a la llibertat' dels catalans, a més d'una 'estocada mortal' a l'Estatut que fa que avui hi hagi més independentistes. Per Puigcercós, la la resolució demostra que la creació d'un estat català independent és 'l'únic camí realista i viable'. El president d'ERC fa una crida a respondre de forma 'unitària, serena i contundent' al 'xoc de legitimitats' entre la voluntat popular catalana i la de 10 magistrats d'un TC 'fortament desprestigiat' i 'camp de batalla' dels interessos de PP i PSOE. Puigcercós també ha recordat que l'Estatut aprovat al Parlament de Catalunya ja va patir una primera retallada al Congrés espanyol i que ara, després d'una 'segona retallada greu' ha quedat clar que allò que vol una part significativa dels catalans no cap a la Constitució espanyola.\nbloc de Joan Puigcercós: Declaració institucional davant la Sentència del TC\nOriol Junqueras aconsegueix fer retirar els símbols franquistes de l'Eurocambra\nEl Comitè Artístic del Parlament Europeu ha decidit retirar els símbols franquistes de la Constitució espanyola exposada a l'Eurocambra des de 1998 -el jou, les fletxes i el lema Una, grande y libre-, tal com l'eurodiputat d'Esquerra, Oriol Junqueras, havia posat de manifest en dues cartes al president de la institució, Jerzy Buzek. L'eurodiputat republicà havia comunicat a Buzek que la presència de símbols franquistes ofenia profundament la sensibilitat democràtica dels ciutadans europeus i, en especial, la dels republicans que van sofrir la repressió franquista.\n'La decisió del Parlament és una demostració que a Europa preval la lògica i el sentit democràtic, a diferència de l'Estat espanyol, on molt sovint la ideologia política passa per davant de qualsevol altre criteri, ja sigui amb el Tribunal Constitucional o amb el corredor mediterrani', ha afirmat Junqueras. 'El que a l'Estat espanyol li sembla normal, a Europa no ho és', ha reblat l'eurodiputat.\nJunqueras també ha recordat: 'Quan Catalunya sigui independent de ben segur que el Parlament no enviarà a l'Eurocambra cap regal que contingui simbologia d'extrema dreta.'\n28-J: Jesús Vázquez es converteix en el primer home que surt nu a la portada d'"Interviu"\nEl presentador Jesús Vázquez es converteix en el primer home que apareix nu a la portada de la revista "Interviu" en els 34 anys d'història d'aquesta publicació.\nVázquez surt a la portada amb motiu de la celebració aquest dilluns del Dia Internacional de l'Orgull Gai i cedirà tots els diners que obté per aquesta portada a l'agència de l'ONU per als refugiats (ACNUR) per a la construcció d'una escola en un dels campaments de refugiats de Dadaab (Kènia). Els nus de Jesús Vázquez van acompanyats d'una entrevista que fa al presentador la periodista Mamen Mendizábal.\nErnest Benach: Llibertats i valors en el dia de l’Orgull LGBT\nUn guió sense sorpreses. La cimera del G-20, que aquest cap de setmana ha reunit a Toronto els líders de les principals economies industrialitzades i emergents del planeta, ha seguit fil per randa les expectatives (és a dir, poques) que els experts i els seus participants hi havien dipositat abans que Canadà donés el tret de sortida a la quarta trobada d'aquest fòrum mundial. No hi va haver, doncs, cap gol a l'últim minut. Després de dos dies de reunions, la cimera va tancar ahir amb acords prou amplis per no aprofundir en les tensions i abraçar les postures divergents que envoltaven dues de les qüestions claus: la discussió entorn de si s'havia de prioritzar la retallada del dèficit estatal o mantenir els plans d'estímul econòmic per afavorir el creixement i els límits de la regulació bancària. VilaWeb: El G-20 tanca la cimera amb una declaració d'intencions i sense acords concrets\nA la tercera va la vençuda. Després d'arribar en dues ocasions a la final de la Copa Amèrica d'Hoquei Patins i veure com l'Argentina s'enduia el títol en les dues ocasions, la selecció catalana ha trencat el malefici (3-0) i ha aconseguit aixecar per primera vegada la copa. I ho ha fet a casa, a Vic, que en aquesta ocasió era la ciutat que acollia el campionat. Amb un marcador més modest que el que ha deixat en els partits anteriors, però sense permetre ni un sol gol dels argentins, la quadribarrada ha guanyat clarament la final a la que arribava després d'apallissar totes les seleccions a les que s'ha enfrontat.\nUnes 480 persones participen en la primera baixada Vogant per l'Ebre\nÈxit de participació en la primera baixada Vogant per l'Ebre. Unes 480 persones van participar ahir en aquesta piraguada organitzada per l'Institut per al Desenvolupament de les Comarques de l'Ebre (Idece), amb l'objectiu de potenciar la navegació fluvial pel riu. «Ha estat una sorpresa que vingués tanta gent», va reconèixer un cop finalitzada l'activitat Genoveva Margalef, directora de l'Idece. La ruta que es va seguir ahir, de 12 quilòmetres, es va iniciar a Vinebre i va acabar a l'embarcador de Móra la Nova, passant per paratges de gran interès natural. Els participants van fer aquest recorregut amb poc més de dues hores, més ràpidament del que estava previst, i amb el suport en tot moment de diversos monitors de les empreses de lleure que treballen al riu Ebre. «Hi ha participat gent de tot arreu, tant de la Ribera d'Ebre com també de Tarragona i altres llocs», va assegurar Margalef, i va afegir: «Tothom ha acabat tan content que hi havia gent que ja preguntava quan seria la pròxima edició.» En aquest sentit, la directora de l'Idece va declarar que la voluntat de l'Institut, tenint en compte la bona acceptació d'aquesta primera edició, és repetir l'experiència i convocar una altra baixada «però donant a conèixer un altre tram del riu». Josep Bayerri Raga: La navegació de l'Ebre per a turistes (Avui)


Dia de la llibertat del programari — Plone site\nDia de la llibertat del programari https://elpuig.xeill.net/Members/vcarceler/misc/news/2013/dia-de-la-llibertat-del-programari https://elpuig.xeill.net/logo.png\nper Victor Carceler — darrera modificació 2020-03-25T16:37:15+02:00\nQuan? 20/09/2013 a 04:00 fins a 22/09/2013 a 03:55 (Europe/Madrid / UTC200)\nEl proper dissabte 21 de setembre se celebra a més de 270 països de tot el món el Dia de la Llibertat del Programari o Software Freedom Day, diada que compta amb lideratge de la Digital Freedom Foundation i el suport d'empreses i organitzacions com Google, Canonical, la Free Software Foundation, Joomla!, FreeBSD o Creative Commons, entre d'altres. En aquesta edició hi haurà sis esdeveniments a Espanya, repartits entre Catalunya (2), Madrid (1), Andalusia (2) i Galícia (1).\nLa celebració que s'inicià l'any 2004, es realitza any rere any a Catalunya des del 2005 de la mà de Caliu, i l'any 2011 s'hi va afegir la Konfraria permetent que la cel·lebració s'allargués en el temps. Com cada any a Catalunya ho celebrarem, i aquest cop començarem divendres 20 per la tarda a La Palma de Cervelló, al Teatre Societat Aliança Palmarenca, i continuarem dissabte 21 a Barcelona, al Centre Cívic de Les Corts. S'ofereixen xerrades, tallers, festa d'instal·lació on usuaris avançats i experts en GNU/Linux oferiran ajuda en instal·lacions de programari lliure i respondran dubtes. Consulteu els enllaços per veure les activitats programades a cada lloc.\nPodeu veure totes les activitats a:\nEl Dia de la Llibertat del Programari és una celebració mundial del programari lliure. L'objectiu d'aquesta celebració anual és d'educar el públic general sobre els beneficis d'usar programari lliure d'alta qualitat en l'educació, el govern, a casa, i a les empreses, és a dir, arreu! Imagineu que, després d'uns pocs anys, la tesi que tant de temps us va portar de fer no fos llegible, o que els vostres vídeos familiars no es puguin veure. Si us queixeu a l'empresa de programari, us diran que us gasteu encara més diners en una «actualització», que només resulta ser més lenta i amb més defectes que l'anterior versió. Fins i tot un nou reproductor de música, només per trobar que refusa la música que abans podíeu escoltar en el reproductor antic? Malauradament, la majoria de gent viu en aquest món avui.\nAquestes quatre llibertats que Richard Stallman va escriure l'any 1986 permeten la participació igualitària en l'era de la informació. Un bon exemple n'és la presència de llengües minoritàries en moltes aplicacions de programari lliure.


Keita Baldé, el noi d'Arbúcies que no es va adaptar a Can Barça | We Love Barça\nKeita Baldé, el noi d'Arbúcies que no es va adaptar a Can Barça\nLuis Suárez: "Aquest any el Barça no m'emociona"\n"Al Barça vaig aprendre molt sobre el futbol però també de la vida..." Keita Baldé ha fet aquestes confessions en la roda de premsa prèvia del...\n5 Novembre, 2018 - 14:06\n"Al Barça vaig aprendre molt sobre el futbol però també de la vida..." Keita Baldé ha fet aquestes confessions en la roda de premsa prèvia del Inter - Barça d'aquest dimarts on li han preguntat pel seu pas per La Masia.\nVa néixer el 1995 a Arbúcies de pares senegalesos que havien emigrat a Catalunya per trobar feina. Es va criar a Sant Celoni i Santa Maria de Palautordera i va començar a jugar a futbol al Club de Futbol Palautordera. Allà s’hi va fixar la Damm que el va incorporar pels alevins però va durar poc, ja que el Barça el va fitxar quan tenia 9 anys per incorporar-lo a La Masia. Al futbol base va començar a destacar per la seva velocitat i tècnica amb la pilota fins al punt que va ser un dels jugadors escollits per participar en unes gravacions amb Samuel Eto'o i altres futbolistes del planter.\nVa marcar 200 gols al planter del Barça però els entrenadors estaven preocupats pel seu caràcter rebel i una mica conflictiu. No era el típic bon nen de La Masia i es van produir diversos episodis fins al que va fer vessar el got de la paciència dels responsables del futbol base. L'any 2010, en un torneig de categories inferiors al Qatar, Keita Baldé li va gastar una broma de mal gust a un company posant-li tot de glaçons de gel al seu llit, fet que va despertar un gran enrenou i el Barça va decidir castigar-lo.\nEl càstig va consistir en una cessió al Cornellà la temporada següent, on va marcar 47 gols en una temporada i es va allunyar una mica de tot el luxe i la bombolla que el protegia La Masia. Finalitzada la temporada, ni club ni jugador van decidir seguir el camí junts i malgrat el potencial que tenia, el Barça el va vendre a la Lazio per uns 300.000 euros.\nA Itàlia, Keita Baldé va protagonitzar alguns incidents polèmics fora dels terrenys de joc però, a poc a poc, va acabar madurant i es va fer un nom com a futbolista en un club de l'exigència de la Lazio. La temporada 16/17 va marcar 16 gols a la Serie A i el Mònaco va decidir-lo fitxar per 30 milions d'euros després de la marxa de Mbappé al PSG. A la lliga francesa, la projecció de Keita es va estancar i a l'estiu va decidir tornar a Itàlia en una cessió de 2 temporades a l'Inter. Després d'haver après molta filosofia de vida, Keita es pot tornar a enfrontar contra el Barça aquest dimarts a San Siro.


Originàriament, s'utilitzaven per a protegir les mines antitancs (per tal que no poguessin desactivar-se sense desactivar abans les mines antipersonals); però aviat van començar a utilitzar-se com a armes per si mateixes. S'utilitzen per a col·lapsar els serveis mèdics enemics, degradar la moral de les seves tropes i danyar vehicles no blindats. Per això, es busca sobretot que fereixin greument o mutilin, i no tant que matin, ja que un mort no causa tants problemes logístics com un ferit. Així, els seus efectes més comuns són amputacions, mutilacions genitals, lesions musculars i en òrgans interns, cremades...\nObtingut de «https://ca.wikipedia.org/w/index.php?title=Mina_antipersona&oldid=30289811»


malgratcomunicacio.cat - Portal multimèdia de l'Ajuntament de Malgrat de Mar - La Mitja Marató Costa Barcelona-Maresme passa per Malgrat aquest diumenge\nEl pas de la Mitja Marató Costa de Barcelona-Maresme per Malgrat aquest proper diumenge obligarà a tallar el trànsit dels carrers del centre, el Passeig Marítim i l'avinguda de la Pomareda entre les 8 h i les 12 h. La prova, amb sortida i arribada a Calella, tindrà un recorregut de 20 quilòmetres que passarà també per Pineda de Mar i Santa Susanna.\n23-03-2017 / 14:28:54\n23-03-2017 / 14:57:31\nEls esportistes sortiran de Calella diumenge a les 9.30 h i els organitzadors preveuen que a les 12 h ja hagin completat tots el recorregut de 20 quilòmetres que travessa Pineda de Mar, Santa Susanna i Malgrat de Mar. El circuit, totalment pla, està homologat per la Federació Catalana d'Atletisme.\nLa Policia Local del Malgrat informa que mentre duri la competició restarà prohibit circular als següents vials: Passeig Marítim, avinguda dels Països Catalans, Joan Maragall, Fonlladosa, carrer del Carme, avinguda del Carme, Camí del Pla fins a la rotonda d'accés a la Cooperativa Progrés - Garbí, camí d'accés a l'avinguda Pomareda, avinguda Pomareda fins a Abat Oliba, Passatge de les Ànimes, Llibertat, Sant Elm, Sant Esteve, plaça de Caporal Fradera i Passeig Marítim. A més, estarà prohibit estacionar amb senyalització específica al Passeig Marítim i a l'avinguda Països Catalans.\nPer a qualsevol consulta o aclariment, cal adreçar-se a les dependències de la Policia Local, al carrer d'Alexander Fleming número 31, o bé trucant al telèfon 93 765 42 24.


Revisió del 14:45, 23 ago 2020\nRevisió del 08:39, 15 nov 2019 (modifica)\nRevisió del 14:45, 23 ago 2020 (modifica) (desfés)\n* '''Torre de Londres''': el 1674 dos operaris van desenterrar una caixa de fusta que contenia els esquelets de dos nens. No eren les primeres restes de nens que es trobaven a la Torre, però la zona on es van trobar i les robes aristocràtiques que vestien van fer pensar que podien ser els dels prínceps. [[Carles II d'Anglaterra|Carles II]], el monarca d'aleshores, va donar credibilitat a aquesta identificació dels esquelets i els va fer enterrar a l'[[Abadia de Westminster]]. L'urna es va obrir el 1933 i van ser inspeccionades per experts de l'època, que mesurant les mandíbules i les dents van concloure que els ossos pertanyien a dos nens d'edats que encaixarien amb les dels prínceps. No es van fer, però, una anàlisi en profunditat. En l'actualitat la casa reial britànica s'oposa a la reobertura de les tombes per realitzar proves amb les tècniques modernes, de manera que es manté la incògnita respecte a la identificació de les restes.\n* '''Capella de Sant Jordi''': El 1789, en el curs d'unes reparacions de la capella de Sant Jordi al Castell de Windsor, es va reobrir la tomba d'Eduard IV i Elisabet Woodville. Al costat, es van trobar els taüts de dos nens sense identificar. Al moment es va assumir que es tractava de Jordi i Maria Plantagenet, que havien mort abans que el rei, i es va tancar la tomba. Però el 1813 es van trobar en una altra ubicació dos taüts amb els noms de Jordi i Maria. La identitat dels dos primers cossos, perquè segueix sense aclarir-se. Per reobrir la tomba seria necessari el permís de la casa reial.\n[[Fitxer:Richard III earliest surviving portrait.jpg|miniatura|Ricard III (panell anònim, c. 1520)]]\n[[Clements Markham]] defensava que els prínceps havien estat executats per ordres d'Enric entre el juny i el juliol de 1486, al·legant que va ser només a partir d'aquestes dates que van començar a circular rumors que Ricard havia matat els prínceps. També proposa que Elisabet Woodwille, la mare dels nois, sabria la veritat i que per això Enric va confiscar els seus béns i la va fer recloure en un convent fins a la seva mort sis anys després. L'historiador Pollard afirmava que Enric és "l'única alternativa plausible a Ricard III", però considerava que la teoria de Markham era "altament especulativa".\nObtingut de «https://ca.wikipedia.org/wiki/Especial:MobileDiff/24603577»


Petits moments d’estricta intensitat – Sac de sastre\nPetits moments d’estricta intensitat\n5 Juny 2011 carmedolz 3 comentaris\nDarrerament la meva vida està plena de moments passionals. Un meu amic de polaritat em diria que he perdut la perspectiva i que he tornat a les muntanyes russes emocionals. Possiblement tindria raó. Però també em diria que el desequilibri és necessari com a motor del canvi. I des de fa temps que em ronda un canvi, estrenyent-me la ignorància del seu sentit. En d’altres moments aquestes corbes vibracionals em permeten una brillantor emocional dels petits moments a la que no estic gaire avesada. Com el temps, canviant i darrerament una mica despistat -fa estiu quan hauria de fer primavera i fa hivern quan hauríem de dormir en boles-, la dona del temps del meu cap diu que s’ennuvolarà i després fa un sol espaterrant, i suo com una garrina perquè m’he abrigat massa. O bé pronostica uns dies plàcids i temperats però a última hora apareixen uns cumulonimbus amenaçants que descarreguen una pluja continuada durant una setmana sencera, enterbolint la son i humitejant els sentiments, amb aquell tuf de florit impossible d’acceptar; a no ser que el duguis a sobre.\nFa dies que maleeixo aquesta depressió atmosfèrica i mental, però em resigno a deixar-la fer, mirant-me-la rere els vidres de la finestra de la meva habitació més íntima, perquè sé que en el fons cal que plogui, que va bé per no patir sequera, que les plantes i els arbres i la vida l’agraeixen, perquè neteja i purifica.\nI quan penso que ja no podré sortir mai més no només de l’habitació, sinó de dins del llit, una espurna de sol brillant il·lumina el meu enteniment, la meva retina i les meves oïdes, en forma d’un petit que canta el “Sol solet” amb frases quasi complertes; o en forma de broma riallera d’un company de llit que em fa saltar les llàgrimes, aquest cop de plaer de viure; o com a filosofada sobre el sentit de la vida i la mort d’un mega-pre-pubescent, a qui ja li ballen els misteris de l’infinit univers pel cap.\nI en aquell moment em sorprenc mirant-me de reüll a tots els miralls amb els que em vaig topant amb un somriure als llavis, fins molt més tard del que seria socialment acceptable si no fos perquè sóc de naturalesa una mica bleda i tants dies de pressions baixes m’havien deixat com un enciam bullit.\nEmocions, M'explico..., Sentiments\n← I va néixer núvol\nBusco conte →\n3 pensaments sobre “Petits moments d’estricta intensitat”\nTot un regal de pensaments i de sentiments en negre sobre blanc.\nEn època de canvis, tant atmosfèrics, com personals, ens trobem amb situacions que ens superen, que van més enllà de la nostra voluntat.\nI…., els petits moments s’han d’aprofitar. Sovint són del millor que hi ha.\n5 Juny 2011 a les 21:30\nGràcies Tomàs. Un petit moment és llegir els vostres comentaris. Sens dubte són el millor. 🙂\n5 Juny 2011 a les 20:39\nI quin enciam bullit més eixerit! (Tina en mode tieta bleda.)


Sindicats i plataformes d’interines convoquen vaga a educació aquest dijous en contra de l’“abús” de la temporalitat - Social.cat\nLes treballadores exigeixen que s'aturin tots els processos d'oposicions | Plataforma d\_'Interines Docents de Catalunya\nCGT i altres sindicats i diverses plataformes d'interines han convocat vaga al sector educatiu en contra de l'“abús” de temporalitat. Les treballadores exigeixen que s'aturin tots els processos d'oposicions on s'ofereixen places que ara ocupen personal temporal que porta més de tres anys treballant i s'estabilitzi aquestes persones.\nLa secretària general d'ensenyament de CGT, Marta Minguella, ha explicat que la crida a la vaga és per a tot el personal educatiu, des de docents a personal externalitzat. La portaveu de la Plataforma d'Interines Docents de Catalunya (PINDO), Encarni Salguero, ha alertat que a l'entorn de la meitat dels docents són temporals i hi ha uns 28.000 interins.\nLa convocatòria de vaga engloba els docents però també les Tècniques d'Educació Infantil (TEI), el personal d'administració i serveis, el de suport o el de neteja o de menjador externalitzat. Minguella ha afirmat que l'objectiu és “denunciar la precarietat laboral” que viu el sector però també la “desinversió” que pateix el sistema públic d'educació.\nPer això, ha reclamat també ràtios més baixes i més personal “amb contractacions en condicions”. En aquest sentit, ha apuntat que hores d'ara hi ha milers de treballadors del sector educatiu que no saben on treballaran el curs vinent i que no poden portar a terme un projecte de vida.\nDes de la Plataforma d'Interines de Catalunya, Ruth Gras, ha reivindicat que s'aturin tots els processos d'oposicions on s'ofereixen places que ara ocupen persones que porten molts anys treballant. Ha afegit que no s'oposen a que hi hagi oposicions per a les places de nova creació o per a jubilacions no cobertes però ha criticat que el que està fent ara l'administració és “estabilitzar places i no persones”.\nPer a Gras, no hi ha un problema d'accés a la funció pública sinó “un problema d'abús de temporalitat”. Ha afegit que el Govern pot aplicar la directiva europea contra l'abús de la temporalitat i ha confiat que el nou executiu aprovi la proposició de llei per estabilitzar interins. “Esperem que no hagin canviat d'opinió en dos mesos”, ha manifestat.\nPel que fa al sector concret dels docents, Salguero ha assegurat que “no s'ha fet res” per estabilitzar els 28.000 interins que hi ha. Ha asseverat que fins i tot hi ha persones que han aprovat oposicions i continuen amb contractacions temporals. D'altra banda, ha criticat que el procés convocat per ara, d'unes 3.000, no dona resposta a les necessitats d'estabilització. Ha demanat també l'aturada del decret de plantilles perquè està permetent escollir docents “a dit”.\nD'altres sectors, com el de les TEI, critiquen que la temporalitat arriba al 100% o més del 60% en el cas de les treballadores d'escoles bressol de Barcelona.\nTotes les plataformes convocants han fet una “crida gran” a aturar l'activitat dijous i unir-se a al vaga, que volen visualitzar amb una concentració a la plaça Sant Jaume de Barcelona al migdia.


AMPA Salvador Espriu: Festival d'extraescolars 2012\nFestival d'extraescolars 2012\nJa s'ha acabat el curs per a les activitats extraescolars. Avui és l'últim dia per a totes i demà, el dia de la gran gala a la Sala Ibèria. Aquest any, el tema que enllaça tots els números és una recerca a través dels temps, una viatge que només és possible gràcies a una màquina del temps.\nUs recordem l'horari aproximat de la convocatòria.\n15:45 Preparació i assaig de Calaix de sastre\n16:15 Entrada de la resta d'artistes\n16:45 Obertura de portes\n17:00 Inici de l'espectacle, que comptarà prèviament amb un vídeo de les activitats que no poden fer representació.\n18:15 Petit descans\n18:30 Segona part de l'espectacle\n19:15 Agraïments i comiat\nSi voleu us podeu descarregar el programa de mà en color (PDF, 1,8 Mb). Esperem que tots disfruteu tant com els vostres fills i filles ho han fet durant aquests mesos de preparació. Gràcies per la vostra fidelitat.\nRestaurar per reutilitzar\nEspriuenc núm. 21\nTercers classificats en handbol\nRetorn de llibres reutilitzats\nLa FaPaC treu targeta vermella a Ensenyament\nLlibres de text 2012-13\nAmb Mas, l'educació és menys\nXIIè Torneig Mini-Handbol Sant Feliu\nUna copa per al bàsquet!\nConcentració en favor de l'escola pública\nVenda de tiquets per al sopar de fi de curs\nManifest per l'educació digna


Hotel Kristal Jahorina Bòsnia i Hercegovina - Ofertes d'hotels amb els MILLORS DESCOMPTES EN LÍNIA\nPoljica bb, Jahorina, Jahorina, Bòsnia i Hercegovina, 71423 - Molt bona ubicació - Veure al mapa\nConvenientment situat a Jahorina, Hotel Kristal és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Kristal també ofereix moltes instal.lacions per enriquir la seva estada a Jahorina. Per a la comoditat i comfort dels seus clients, l'hotel ofereix recepció 24 hores, magatzem d'equipatge, transport hotel/aeroport, instal·lacions per a reunions i banquets , habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, escriptori, llits extrallargs (> 2 metres), telèfon a cada habitació. L'hotel ofereix una excelent varietat d'instal.lacions d'oci, incloent sauna, esquí, billar, jardí. Hotel Kristal és una elecció inteligents per a viatgers a Jahorina, i ofereix una estada relaxant i sense molèsties.


On has passat la nit, passes el dia - Diari La Veu\nEscriba el número 141895\nNo dic jo que no siga habitual, però a mi no m’havia passat fins ara. Potser no freqüente els llocs adequats per a aquestes coses, però una cosa així s’hauria d’avisar a l’entrada, per anar un poc preparat. Clar, així, en gelat, a mi em va agafar desprevinguda i no vaig saber com reaccionar. Estar asseguda a la taula d’un restaurant i que la cambrera s’acoste a tu amb la paella en la mà per a dir-te “señora, ahora le sirvo, pero primero le presento su arroz”, què voleu, a mi em va deixar fora de joc.\nQuè li dius a l’arròs si vas a menjar-te’l? Per educació, vaig fer servir les normes i, mirant fixament el centre de la paella, li vaig dir allò d’“encantada”, però per dins els remordiments em podien. Vaja, que ja no vaig dinar a gust. A punt va estar de caure’m alguna llàgrima que altra i tot. Sort que la resta de la taula, com en tot dinar hui en dia, estava massa ocupada amb el WhatsApp i no es va adonar del meu calvari particular.\nAmb el vi em va passar el contrari, no me’l van presentar i, clar, tractant d’intimar amb ell ja sols em va faltar cantar-li un bolero per sellar la nostra relació de parella. Tal volta li vaig cantar, no dic que no, que jo després de la segona copa ja puc signar autògrafs fent-me passar per Scarlet Johansson si fa falta. A propòsit d'això, presentar-me’l no me’l van presentar, però el cambrer que tenia a l’esquena tota l’estona es veu que ens veia futur a aquell vi i a mi perquè no va deixar d’omplir-me la copa durant tot el dinar. I a vore què feia jo? Són contradiccions d’eixes que arrastre de xiqueta. Coses que no em van quedar clares i continuen desconcertant-me encara un poc. Les mares i els seus consells contradictoris. Saludar tot el món, no parlar amb desconeguts i no agafar caramels de ningú. Si no coneixes i saludes, això és parlar amb desconeguts? I si no havia d’acceptar caramels de ningú, per què ella li n'oferia a tot el món? Bé, siga com siga, encara que entre aquell cambrer i jo no existira cap familiaritat, no podia negar-li el vi que tan servicialment m’oferia. Com dir-li que ma mare s’oposaria rotundament al fet que acceptara res de mans d’un desconegut. A més, sempre podia contrarestar-ho amb allò de “dar de beber al sediento” que en realitat era el que estava fent aquell home. Bé, potser sols al principi perquè després ja no era cosa de set, però tampoc és necessari donar tants detalls de la història.\nEn fi, són les conseqüències de quedar a dinar amb gent que penses que volia dinar amb tu quan en realitat amb qui volien dinar era amb el seu mòbil. Sols van apartar la mirada de la pantalla en el moment que van arribar les postres i tot per demanar una altra cullera per a compartir amb mi aquell pastís de xocolate que els meus malucs rebien amb una forta ovació només veure el plat damunt de la taula. Sort que aquella combinació de Monastrell i Syrah que ja portava per davant em va envalentir i em va eixir de l’ànima un “on has passat la nit, passes el dia”.\nEscriba el número 761775


Dret a vot per a tothom - Notícies - Coordinadora d'ONG Solidàries\nLLEGIU MOCIÓ PDF (108,0KB)\nUns 14.000 gironins i gironines no podran escollir els seus representants polítics a les eleccions del 2019. Davant d'aquesta realitat, la CUP-Crida Girona va presentar en el Ple de l'Ajuntament d'aquest mes de setembre una moció per al dret a vot de totes les persones residents. La moció va obtenir els vots a favor de de la CUP, el PSC, ERC i CiU, i els vots en contra del PPC i Cs.\nLa moció dels cupaires reclama a l'Estat que modifiqui la llei per permetre el dret a vot de tots els estrangers que portin mig any residint aquí i que la sola inscipció al cens, garanteixi aquest dret automàticament. A més, es demana al Parlament que treballi "per fer efectius els drets de la ciutadania".\nEl text aprovat al Ple critica la utilització partidista de la immigració per confrontar la ciutadania i demana als diferents grups municipals del Ple, que abandonin els discursos xenòfobs que posen en perill la cohesió social. Segons la moció, el fet de no poder escollir els seus propis representants, acaba reforçant el racisme institucional i social.\nLa moció demana que es faci una campanya informativa per a donar a conèixer el procés per a fer efectiu el dret a vot entre les persones residents a Girona, així com la realització de campanyes de difusió i denúncia de la manca de drets polítics de les persones estrangeres.\nLa setmana que ve la demanda del Dret a Vot per les persones immigrades es traslladarà al ple de la Diputació de Girona, de la mà de la CUP. La formació independentista demanarà a la Diputació de Girona que defensi el dret a vot de totes les persones immigrades que viuen a les comarques de Girona: prop de 85.000, segons els seus càlculs.


Zona blava i rellotges | Sils, com més serem més riurem\nENTRADA EN FUNCIONAMENT DELS RELLOTGES A LA ZONA BLAVA\nAmb l’entrada del nou any s’ha canviat el sistema de funcionament de la zona blava. La novetat és que a partir d’ara caldrà posar un rellotge que ha editat l’Ajuntament amb 4 empreses col·laboradores on es marca l’hora d’inici i fi de l’estacionament.\nDe moment, s’han repartit els rellotges a través del Quadern de Sils i es poden adquirir més unitats a les seus de les 4 empreses col·laboradores:\n– Estètica Dolors: Avinguda Costa Brava, 19\n– Marbres Arc: Avinguda Costa Brava, s/n\n– Puratos: Carretera C-63, km 13,5\n– Torras Papel: Urbanització Les Mallorquines, s/n\nProperament també estaran disponibles a les dependències municipals.\nA falta de rellotge, la alternativa és indicar manualment l’hora d’arribada amb un paper.\n[Aparcaments, guals, zona blava, multes de trànsit]\n« Nadal 2010 Registre urbanístic »\nEtiquetes: Aparcaments, multes, voreres\nCategories : Creixements, Equipaments i serveis, Política local


100717 - Resultados de la búsqueda - Depósito Digital de Documentos de la UAB\nPágina principal > Resultados de la búsqueda: 100717\n10 p, 98.7 KB Anàlisi dels Artefactes  / Palomo Pérez, Antoni ; Universitat Autònoma de Barcelona. Facultat de Filosofia i Lletres\n1 p, 46.1 KB Anàlisi dels Artefactes  / Clop García, Xavier ; Universitat Autònoma de Barcelona. Facultat de Filosofia i Lletres\n10 p, 122.7 KB Anàlisi dels Artefactes  / Clop García, Xavier ; Universitat Autònoma de Barcelona. Facultat de Filosofia i Lletres


Les millors tarifes per a mòbil | Estalvia JA en la factura | actualitat gadget\nLes millors tarifes per a mòbil disponibles al mercat\nFa no massa temps qualsevol usuari d'un dispositiu mòbil podia triar entre unes poques tarifes mòbils, que en la majoria de les ocasions eren molt semblants i per les que havíem de pagar grans quantitats de diners. Per sort tot ha canviat bastant amb el pas el temps i avui són presents en el mercat un bon nombre d'operadores mòbils que ens ofereixen una enorme quantitat de tarifes mòbils. Algunes molt barates, que tenen entre si grans diferències i amb més preus d'allò més variat. Per això avui realitzarem una interessant comparativa entre totes elles. Com és complicat començar per algun lloc, anem a fer-ho per revisar el top XNUMX de tarifes que podem contractar ara mateix:\nLa tarifa més barata: 8GB de simyo per 5 €\nLa tarifa més completa: 15GB i il·limitades de Virgin Telco per només 9 €\nLa millor tarifa de mòbil: 25 GB i il·limitades de finetwork per només 14,90 €\nAl nostre país encara hi ha tres grans operadores com són Movistar, Vodafone i Orange, seguides a distància d'una ja clàssica com és MásMóvil (recordar que va adquirir Yoigo per donar un important impuls) i la més recent Virgin Telco recolzada en la seva incursió nacional pel grup Euskaltel. Al voltant d'aquestes tenim a les trucades operadores virtuals que ens ofereixen interessants i econòmiques tarifes.\nTarifa Crea Pròpia Tarifa 10 GB Simyo 10GB 6 € / mes\nTarifa 14.95 Amena 20GB i il·limitades. 14.95 € / mes\nTarifa Més 8GB trucades il limitades i 8GB 8.90 € / mes\nTarifa La infinitat dades il·limitats i trucades il limitades 35 € / mes\nTarifa Go Top Orange Dades il·limitats i trucades il limitades 35.95 € / mes\nSi estàs pensant canviar d'operadora o canviar de tarifa, queda't amb nosaltres perquè en aquest article et mostrarem les millors tarifes mòbils barates i no tan barates disponibles al mercat.\nActualment les tarifes mòbils de Yoigo són unes de les més atractives de mercat, principalment per la gran quantitat de GB que ens ofereixen als usuaris, a uns preus relativament reduïts. Cada vegada més els usuaris naveguem durant més temps per la xarxa de xarxes, necessitant en algunes ocasions cada vegada menys les trucades i necessitant molt més tenir dades disponibles per utilitzar WhatsApp, Facebook o alguna de les moltes aplicacions que necessiten estar connectat permanentment a Internet .\nYoigo ha sabut captar aquesta necessitat de tots aquells usuaris que no poden quedar-se sense megues en el seu pla de dades. De fet, segurament coneguis seva tarifa més famosa: La infinitat. Aquesta tarifa compta amb GB il·limitats per navegar amb el teu mòbil i, a més, compta amb trucades il·limitades. La infinitat de Yoigo és de les poques tarifes que ofereix una quantitat tan alta de gigues per gastar per 35 € / mes. Si vols aprofitar aquesta rebaixa en la seva quota mensual pots fer-ho des d'aquí.\nEn uns pocs mesos MásMóvil ha passat de ser una companyia sense massa presència en el mercat com a operadora mòbil virtual a convertir-se en el quart operador espanyol, Amb la compra de Yoigo.\nL'oferta de tarifes de MásMóvil es divideix en dos: tarifes ja configurades per l'Operador i tarifes que pots configurar al teu gust. Els plans que ens ofereix MásMóvil són dos: 8 GB i trucades il limitades per 8,90 € els tres primers mesos i 20GB amb trucades il limitades per 14,90 €.\nLes trucades il limitades són el denominador comú de les tarifes ja configurades de MásMóvil. Però si ets una persona que navega més que parla amb el seu telèfon mòbil, la millor opció per a tu seria configurar el teu tarifa a mida. D'aquesta manera, pots afegir la màxima quantitat de gigues (20GB) i trucades a 0 cèntims el minut. Amb aquesta configuració podràs estalviar uns euros respecte a la que ja té establerta MásMóvil amb 8 GB.\nContracta qualsevol d'aquestes tarifes punxant aquí.\nTaronja es troba actualment en una dura licitació juntament amb Vodafone per poder tenir el privilegi de ser la segona operadora mòbil de l'mercat. Per això ha fet una renovació de totes les seves tarifes en els últims temps, donant com a resultat un catàleg d'allò més ampli i interessant. Després de set anys ja no ens trobem amb les famoses tarifes d'animals, sinó que hem donat pas a les tarifes Go.\nEls usuaris que més demanden pel que fa a quantitat i qualitat estan d'enhorabona, perquè les tarifes Go responen exactament a aquests punts. En aquest sentit, Orange ens ofereix les tarifes Go Top i Go Up, Que compten amb dades il·limitades totes dues, la diferència de cada oferta rau en la capacitat de veure contingut en streaming amb major qualitat (una en HD i una altra arribat 4K) i totes dues amb trucades il·limitades.\nPerò les tarifes amb tants gigues per navegar no són per a tots els públics i és una cosa en el que Orange ha pensat. Per aquest mateix motiu ofereix altres tres tarifes amb menor quantitat de gigues: Essencial, Go Flexible i Kids. Amb Essencial, Orange ens ofereix 7GB i trucades a 0 cèntims per 14,95 € / mes. La tarifa Go Flexible d'Orange ens brinda la possibilitat de tenir 16,67GB i trucades il limitades per 24,95 € / mes. Finalment, la tarifa Kids té internet amb fins a 2GB per 8,95 € / mes i que és ideal per les teves tablets o portàtils. Si esteu interessats en les tarifes Go d'Orange, podeu contractar-les des d'aquí de manera fàcil.\nLa companyia vermella és una altra de les grans dins del territori espanyol i que per descomptat també ens ofereix diverses tarifes únicament mòbils. A l'igual que Orange o Movistar, Vodafone ens ofereix tot tipus de tarifes, amb característiques d'allò més variat i amb preus de tot tipus.\nLa companyia de color vermell s'acosta a tots els tipus d'usuaris, des dels quals més megues i minuts consumeixen fins als que tot just gasten d'una i altra cosa. Així, tenim Mòbil Mini, il·limitada, il·limitada Maxi i il·limitada total per als que consumeixen bastant pel que fa a dades i minuts de veu.\nPer als que més parlen i dades consumeixen, Vodafone presenta Il·limitada total GB il·limitades en 5G, minuts il·limitats. Tot això per 47,99 € / mes. La tarifa intermèdia la forma Il·limitada Maxi amb GB il·limitats en xarxa 4G +, minuts il·limitats. Tot això per 36,99 € / mes. Finalment, la il limitada és una oferta amb dades sense límit en xarxa 4G (màxima velocitat de descàrrega 2Mbps) i minuts il limitats per 32,99 € a l'mes.\nSi estàs interessat en les tarifes de mòbil de Vodafone, pots contractar-les en menys de 3 minuts des d'aquí.\nMovistar o el que és el mateix l'antiga Telefònica és la gran dominadora de l'mercat de la telefonia mòbil, gràcies a la seva bona cobertura en gairebé qualsevol racó del nostre país i també pel bon servei que ofereixen als seus clients. Per desgràcia els seus preus no són tot el reduïts que ens agradaria a la majoria.\nA l'igual que han fet la resta d'operadors, Movistar també ha modificat la seva oferta de tarifes mòbils, encara que no tan profundament com ho ha fet Orange. En aquest sentit, Movistar ens presenta tres tarifes, en què es destaca la gran quantitat de gigues.\nLa tarifa contracte 2 de Movistar podria ser qualificada com la "tarifa bàsica", atès que ens ofereix 5GB per navegar amb el nostre mòbil i 50 minuts en trucades per 15 € / mes. Si pugem al portafoli de Movistar, la tarifa és la Contracte XL la qual ens ofereix 15GB i minuts il limitats de trucades a fixos i mòbils per 24,95 € a l'mes. L'última de les tarifes, contracte infinit, compta amb GB il·limitats, minuts i SMS per un preu de 39,95 € / mes.\nUna altra de les operadores virtuals que no podien faltar en aquest llistat és Pepephone que ens ofereix algunes de les tarifes més competitives, en tots els aspectes que ens podem trobar al mercat. Concretament, ens ofereix tres tarifes que són molt competitives pel que fa a la resta de l'mercat. D'aquesta manera, ens trobem amb la primera tarifa en la que se'ns inclou 5 GB i trucades il limitades per 7,90 € / mes. La tarifa intermèdia ens ofereix 10 GB i minuts il limitats per 11,90 € a l'mes.\nFinalment, ens trobem amb la que pot ser la tarifa més rendible: 39GB i minuts il limitats per a trucades per 19,90 € / mes.\nSi amics, Amena ha tornat. L'operador verd ens va acompanyar a molts en el seu moment i, podríem dir, que és tot un clàssic al que la telefonia mòbil es refereix. Amena ha tornat a la vida de la mà d'Orange i les seves tarifes són espectaculars. Aquest operador és sinònim d'adaptació i ho demostren clarament amb les seves tarifes. Els seus plans mòbils estan enfocats per a cada tipus d'usuari: una tarifa per al que utilitza poc el mòbil, una altra per als que parlen una mica i dues per als que ho volen tot. Quatre tarifes espectaculars.\nLa primera tarifa és per als que tot just utilitzen el seu telèfon fora de casa. Amena va pensar en ells i els ofereix 4GB, trucades a 0 cèntims el minut i SMS il·limitats per 6,95 € / mes. Però si parles una mica des del teu telèfon mòbil, probablement t'interessi la tarifa amb 10GB, minuts il limitats i SMS il·limitats per 9,95 € a l'mes.\nLa companyia verda t'ofereix un pla mòbil amb 25GB, trucades i SMS il·limitats per 19,95 € / mes. Però si 10GB no et són suficients, l'últim pla t'interessarà encara més. L'última tarifa t'ofereix 30GB, trucades i SMS il·limitats per 24,95 € / mes.\nSabem que és molt difícil escollir una tarifa d'Amena, perquè són realment bones. Si encara no et decideixes, en aquest enllaç podràs obtenir més informació.\nEl taronja de Simyo no és una casualitat i és que aquesta també és una empresa que pertany a el grup d'Orange. No obstant això, Simyo té una característica poc freqüent i que pràcticament la fa única: pots crear la teva pròpia tarifa. Podràs configurar el teu pla amb més o menys dades i amb més o menys minuts de veu. El que tu vulguis.\nAbans d'explicar com funciona la configuració personalitzada de tarifes, vull parlar-te de les tarifes que ja t'ofereix configurades Simyo. La companyia ens presenta quatre tarifes que podem contractar. Tenim tarifes sense quota, és a dir, 0 euros. Tenim una tarifa mini que ens inclou 20 minuts de trucades i 100 MB per 2 € a l'mes. Una tarifa perfecta per WhatsApp amb 50 minuts de trucades i 100MB per 3,5 € / mes. I la última configuració per omissió és per a aquells que parlen i naveguen molt. Aquesta ens ofereix 100 minuts i 2GB per 6,5 € a l'mes.\nSi cap de les anteriors tarifes et convenç, recorda que pots crear la teva pròpia d'una manera molt senzilla. El primer que hauràs de triar són les dades per navegar amb el teu mòbil. Pots no triar dades per navegar, però el màxim 40 GB. Posteriorment, s'ha de triar la quantitat de minuts per cridar, des de 0 minuts a trucades il limitades. La nostra recomanació, en aquest cas, és molt clara: fes-te la teva pròpia tarifa. No hi ha res millor que poder escollir el que vols gastar pel que fa a dades i minuts de veu. No obstant això, si vols veure la resta de possibilitats que dóna Simyo, entra aquí.\nLowi és una de les companyies de telefonia mòbil millor valorades pels usuaris, Gràcies als seus preus d'allò més econòmic ia la possibilitat de crear la tarifa totalment al nostre gust. Pots tenir i configurar la tarifa des 8GB a 30GB de dades al teu mòbil i, quant a minuts de veu, totes tenen trucades il limitades.\nSi ens hem de quedar amb una de les seves tarifes, aquesta seria sens dubte la tarifa Tu Mateix amb 8GB per 7,95 € a l'mes. Un preu súper competitiu i pràcticament inigualable. Pots veure la resta de les possibles configuracions i característiques de les tarifes des d'aquí.\nQuina tarifa tens contractada en l'actualitat ja que et canviaries si poguessis fer-ho? Com has pogut veure, les possibilitats són infinites i tot depèn de tu. No et conformes i roman atent a aquest missatge perquè la actualitzarem tots els mesos. I si no heu trobat la vostra tarifa perfecta aquí, sempre podreu utilitzar el comparador de telefonia de Roams per trobar la millor opció que us permeti guardar.


El síndic apel·la a la identitat andorrana per tenir èxit en l'obertura del país - FÒRUM.ad\nEl síndic apel·la a la identitat andorrana per tenir èxit en l’obertura del país\nOn: 14/03/14 22:20\nEl síndic general, Vicenç Mateu, ha fet referència en el seu discurs amb motiu del 21è aniversari de la Constitució a la identitat andorrana. Ha parlat de la història del país i dels seus valors, i ha considerat que Andorra tindrà futur ‘si és l’Andorra del mèrit’. A més, ha considerat que la revolució ‘importantíssima’ que suposa l’obertura econòmica per al país és una oportunitat però s’ha de fer ‘canviant els plantejaments per mantenir una identitat forta’, i ha opinat que ‘tenim bones eines’.\nEn el seu discurs institucional al vestíbul de la nova seu del Consell General, el síndic Vicenç Mateu ha posat de manifest la identitat andorrana i la història del seu parlament i del país. Així, ha destacat que ‘malgrat les adversitats hem estat capaços de preservar la identitat andorrana’, i que en el repte que s’encara de l’obertura convindria prendre exemple dels antecessors que ‘van saber unir esforços al voltant d’un projecte comú’. Així considera que se n’ha de prendre per una lliçó de ‘convivència, de perseverança, d’unitat’.\nPer prosperar en l’obertura ‘hem de posar en valor la nostra singularitat, els nostres trets diferencials, allò que ens fa de veritat únics’, i Mateu ha insistit en ‘mantenir-nos fidels a nosaltres mateixos’.\nD’altra banda, el síndic ha parlat també de les desigualtats i el ‘risc d’na creixent distància entre els qui més tenen i la resta’, que amenaça l’estabilitat social’. Així, considera que ‘hem de ser vigilants’, i que ‘en l’agenda de qualsevol polític hi ha d’haver un asterisc que recordi les mesures per evitar el trencament entre uns pocs que tenen molt i la resta’. A més, ha posat de manifest que aquesta separació sovint no està vinculada només als ingressos sinó també al fet de tenir feina o no, i per això ha demanat als empresaris i ‘als que més poden’ que apostin pel talent andorrà.\nFinalment ha apuntat que la celebració porta pronunciar mots com ‘llibertat, justícia, democràcia i igualtat’ que ha opinat que són paraules amb les quals és difícil no estar-hi d’acord.\nDesprés del discurs del síndic, el Cor dels Peits Cantors ha cantat l’himné andorrà, el Gran Carlemany, i tot seguit s’ha ofert un aperitiu als convidats.\nPrevious Post: Llavorsí estrena la temporada d’esports d’aventura amb els primers descensos de ràfting\nNext Post: L’oposició critica que alguns canvis estan perjudicant el país


Antena Caro - Emissora Municipal de Roquetes: Plens Ajuntament\nPrograma: Plens Ajuntament Programes 6 a 10 de 166 Primer\n12-04-13, Grup ERC, Teresa Moreso Gisbert, Valoracions del Ple Extraordinari. - 12/04/2013 Valoracions del Ple Extraordinari del 12-04-13 a l'Ajuntament de Roquetes de la regidora de l'�rea d'Hisenda del grup d' ERC, Teresa Moreso Gisbert.\nMP3 nº: 2331 (Reprodueix l'audio amb el programa associat del votre ordinador, o bé cliqueu al botó secundari per descarregar el MP3)\nVeure el Vídeo nº: 2331 (Veure el vídeo en reproductor web, i també per enllaçar-lo)\nDescarregar Vídeo nº 2331 (Cliqueu el botó secundari per descarregar el FLV)\nPle Ordinari - 26 de Mar� de 2013. - 26/03/2013 Ple Ordinari del 26 de Mar� de 2013 a l'Ajuntament de Roquetes.\nMP3 nº: 2300 (Reprodueix l'audio amb el programa associat del votre ordinador, o bé cliqueu al botó secundari per descarregar el MP3)\nVeure el Vídeo nº: 2300 (Veure el vídeo en reproductor web, i també per enllaçar-lo)\nDescarregar Vídeo nº 2300 (Cliqueu el botó secundari per descarregar el FLV)\n26-03-13, Grup ERC, Sisco Oll� Garc�a, Valoracions del Ple Ordinari. - 26/03/2013 Valoracions del Ple Ordinari del 26-03-13 a l'Ajuntament de Roquetes del Portaveu del grup d' ERC, Sisco Oll� Garcia.\nMP3 nº: 2301 (Reprodueix l'audio amb el programa associat del votre ordinador, o bé cliqueu al botó secundari per descarregar el MP3)\nVeure el Vídeo nº: 2301 (Veure el vídeo en reproductor web, i també per enllaçar-lo)\nDescarregar Vídeo nº 2301 (Cliqueu el botó secundari per descarregar el FLV)\n19-03-13, Grup PxC, Jes�s Fern�ndez Adell, Valoracions del Ple Extraordinari. - 20/03/2013 Valoracions del Ple Extraordinari del 19-03-13 a l'Ajuntament de Roquetes del Portaveu del grup de PxC, Jes�s Fern�ndez Adell.\nMP3 nº: 2283 (Reprodueix l'audio amb el programa associat del votre ordinador, o bé cliqueu al botó secundari per descarregar el MP3)\nVeure el Vídeo nº: 2283 (Veure el vídeo en reproductor web, i també per enllaçar-lo)\nDescarregar Vídeo nº 2283 (Cliqueu el botó secundari per descarregar el FLV)\n19-03-13, Grup PSC, Imma Casado Borrull, Valoracions del Ple Extraordinari. - 20/03/2013 Valoracions del Ple Extraordinari del 19-03-13 a l'Ajuntament de Roquetes de la Portaveu del grup del PSC, Imma Casado Borrull.\nMP3 nº: 2284 (Reprodueix l'audio amb el programa associat del votre ordinador, o bé cliqueu al botó secundari per descarregar el MP3)\nVeure el Vídeo nº: 2284 (Veure el vídeo en reproductor web, i també per enllaçar-lo)\nDescarregar Vídeo nº 2284 (Cliqueu el botó secundari per descarregar el FLV)\nProgrames 6 a 10 de 166 Primer


Aprodisca » L’equip de bàsquet APRODISCA C queda en tercera posició del territorial\nL’equip de bàsquet APRODISCA C queda en tercera posició del territorial\nEl passat dissabte dia 5 d’abril, l’equip de bàsquet APRODISCA C va participar en el Campionat Territorial de Bàsquet que organitza anualment ACELL, la Federació Catalana d’esport adaptat per a disminuïts psíquics. Aquesta prova és va realitzar al Pavelló Municipal d’Esports de Salou i l’horari va ser de 9:30 h del matí fins les 14:00 h.\nOnze equips procedents de diferents Clubs Esportius de la província de Tarragona van participar repartits en tres categories. Categoria A: nivell alt. Categoria B: nivell mig-alt. Categoria C: nivell baix. ACELL en aquest campionat també ofereix la possibilitat de realitzar proves individuals i adaptades, per tal de ser accessibles a les diferents capacitats que presenten els esportistes inscrits.\nCada equip realitzava tres partits. Aquests tenien una durada de dues parts de 10 minuts, un temps mort per equip i dos minuts de descans entre part i part. Es contava 2 punts per partit guanyat, en cas d’empat, s’afegien tres minuts al partit fins arribar al desempat i 0 punt per partit perdut.\nAPRODISCA jugava en la categoria C, tots els partits d’aquesta categoria es van realitzar a la pista 2.\nA les 10:15 h, APRODISCA C va realitzar el primer partit contra Alba de Reus. La primera part va ser molt fluixa per part del nostre equip. Només vam aconseguir anotar un punt m’entres que l’equip contrari ja en portava 4. Va ser després de la mitja part on l’equip va remuntar fins anotar un total de 10 punts (Glòria, Isaac, Esther i Sergi) En aquest temps, el més interessant va ser no deixar marcar cap punt a l’equip rival. El resultat final d’aquest partit va ser 11 a4 a favor d’APRODISCA C.\nA les 11:30 h començava el segon partit. APRODISCA C contra Estela. Un partit emocionant que va resultar ser molt igualat per part dels dos equips. En la primera part, Estela es posava capdavantera en anotar 10 punts m’entres APRODISCA C només en va poder fer 6. En la segona part, Aprodisca C va aconseguir anotar 6 punts mes, m’entres que el rival, Estela només en va anotar 4 punts. Però APRODISCA C, no va poder igualar l’avantatge de la primera part i finalment el partit va acabar en derrota 14-12 per APRODISCA C.\nA les 12:30 h vam començar el tercer i últim partit de la competició. APRODISCA C contra SOLC C. Un partit extremadament difícil degut a l’alt nivell de l’equip contrari. Aquest va mostrar superioritat des d’un bon principi, sense abaixar en cap moment la intensitat. APRODISCA C va mostrar voluntat i força sense desanimar-se tot i perdre de 12 punts en acabar el partit. El resultat final va ser d’ APRODISCA C 8 punts -20 punts SOLC C.\nVolem felicitar als esportistes per l’esforç realitzat, i animar-los a seguir treballant com fins ara. Som un equip molt jove, però les ganes i la força de voluntat de tots plegats ens ajuden dia a dia a fer gran aquests projecte esportiu iniciat la temporada passada.\nC.E Tilmar d’APRODISCA\n← APRODISCA beneficiària en una Cursa Popular i Solidària a Bellmunt del Priorat Campanya de reciclatge “UNA LLAUNA DÓNA VIDA” →


ᐅ Activitats Teambuilding per Empreses a Torrelavit - Esportec\nACTIVITATS TEAMBUILDING A TORRELAVIT PER EMPRESES\nOferim un gran ventall d'activitats de teambuilding a prop de Torrelavit adaptables tant per a petites, mitjanes i grans empreses.\nExperts en serveis outdoor per a empreses a Torrelavit\nComptem amb molts anys d'experiència en la realització d’activitats de team building a prop de Torrelavit per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Torrelavit per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Torrelavit fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Torrelavit ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Torrelavit de Teambuilding\nActivitats esportives i d'aventura a prop de Torrelavit per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Torrelavit, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Torrelavit. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Torrelavit i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Torrelavit que us proposem.\nOferim tot tipus d'activitats a prop de Torrelavit, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Torrelavit que oferim.\nActivitats per a totes les edats a Torrelavit, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Torrelavit i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Torrelavit amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nOferim activitats de tota mena a prop de Torrelavit, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en teambuilding a la zona de Torrelavit per a petites, mitjanes i grans empreses.


Quina diferència hi ha entre una distribució i una funció?\nEn teoria i estadístiques de probabilitats, una distribució de probabilitats és una funció matemàtica que proporciona les probabilitats d’ocurrència de diferents resultats possibles en un experiment. En termes més tècnics, la distribució de probabilitats és una descripció d’un fenomen aleatori en termes de les probabilitats d’esdeveniments. Per exemple, si s'utilitza la variable aleatòria X per a denotar el resultat d'una tirada de moneda ("l'experiment"), la distribució de probabilitats de X prendria el valor 0,5 per X = caps i 0,5 per X = cues (assumint el la moneda és justa). Entre els exemples de fenòmens aleatoris es poden incloure els resultats d’un experiment o enquesta.\nUna funció era originalment la idealització de com una quantitat variable depèn d'una altra quantitat. Per exemple, la posició d’un planeta és funció del temps. Històricament, el concepte es va elaborar amb el càlcul infinitesimal a finals del segle XVII i, fins al segle XIX, es podien diferenciar les funcions que es consideraven (és a dir, tenien un alt grau de regularitat). El concepte de funció es va formalitzar a finals del segle XIX en termes de teoria de conjunts, i això va engrandir molt els dominis d’aplicació del concepte.\nQuina diferència hi ha entre un Presto, un Apache Impala i un Apache Spark?Quina diferència hi ha entre iTunes i iCloud?Quina diferència hi ha entre un error d'execució, un error de simulació i un error de compilació?Quina diferència hi ha entre els gens complementaris i els complementaris?Quina diferència hi ha entre un treball escrit i un treball de recerca?Quina diferència hi ha entre una antena de pegat i una antena monopola?Quina diferència hi ha entre els pantalons texans i les polaines?


Les pintures de Rosa Montal tornen a la Sala Municipal dotze anys després - Ajuntament de la Pobla de Claramunt\nData i hora oficials: 16/11/2018 18:57\nLes pintures de Rosa Montal tornen a la Sala Municipal dotze anys després\nLes parets de la Sala Municipal d'Exposicions estaran cobertes, des del diumenge 12 de novembre, de les obres de la pintora Rosa Montal, que torna a aquest espai després de dotze anys. La mostra es podrà visitar fins al diumenge 26 de novembre.\nLa col·lecció pictòrica porta per títol "Arbres i flors" i s'inaugurarà el diumenge 12 de novembre, a la 1 del migdia. La darrera exposició que va fer Montal a la sala poblatana va ser el juliol de 2005, una mostra que, segons diu en l'escrit de presentació, recorda "amb nostàlgia i, per tant, he preparat aquesta d'ara, després de dotze anys, amb molta il·lusió". El dia de la inauguració, l'artista sortejarà un quadre entre els assistents.\nL'horari de visita serà de dilluns a dissabte, de 2/4 de 6 de la tarda a 2/4 de 8 del vespre, i el diumenge, de les 12 a les 2 del migdia. Aquesta exposició, organitzada per al regidoria de Cultura de l'Ajuntament, s'inclou dins de la programació de les Festes Culturals, que es va iniciar el setembre i que finalitzarà aquest mes de novembre.\nDins de les propostes culturals hi havia prevista per al diumenge 12 de novembre una representació de l'obra "Quin calvari de balnerari!", a càrrec del Patronat Parroquial d'Esparreguera-Teatre El Coverol, que s'ha anul·lat.\nUna de les obres de l'artista Rosa Montal


Què celebren els protestants sense el Dia de la Reforma? | Catalunya Religió\nQuè celebren els protestants sense el Dia de la Reforma?\nEl pastor David Oliver a Wittenberg\nRubèn Pocull, pastor a l'Església Protestant Ciutat Nova al Poblenou\nNoemí Comas i Vicenç Arissa, de l'Església Unida de Terrassa.\n(Xavier Memba –CR) Aquest dissabte, 31 d'octubre, a Catalunya no hi haurà cap esdeveniment oficial per commemorar el dia en què Martí Luter va clavar les noranta-cinc tesis de la seva protesta a les portes de la catedral de Wittenberg. Cap acte central de celebració conjunta. Però, d'una manera o altra, el Dia de la Reforma serà present en un nombre important de les congregacions protestants a la nostra terra. Una data significativa en la història i la identitat del poble evangèlic arreu del món.\nLa pandèmia de la Covid-19 ho ha alterat tot. Des de la celebració de les Olimpíades, fins a les més diverses i variades festivitats culturals i religioses arreu del món. La comunitat protestant de Catalunya i la celebració del Dia de la Reforma, també s’ha vist afectades.\nPerò segons David Oliver, president de l'Associació de Ministres de l'Evangeli de Catalunya i Balears, aquest fet és tan cabdal en la memòria col·lectiva del poble evangèlic, que “encara que no hi hagi un acte central de celebració, segurament en aquest primer diumenge de novembre en moltes de les esglésies evangèliques de casa nostra es farà alguna mena d'al·lusió a la Reforma durant el culte o en el moment de la predicació”.\nCom ha passat amb altres dates importants del calendari, la crisi sanitària els ha robat una mica del Dia de la Reforma com a esdeveniment comunitari, participatiu i de celebració pública que és. Però en l'àmbit de l'activitat estrictament religiosa, aquest diumenge encara serà possible escoltar alguna referència o al·lusió directa als cinc principis bàsics del protestantisme.\nA pesar de la seva complexitat, un gran nombre d'esglésies evangèliques coincideixen en sentir-se hereves de la Reforma Protestant i enumeren els seus principis a partir de la paraula llatina “sola”, que vol dir només o solament: Sola Scriptura, Sola Fide, Sola Gratia, Solus Christus i Soli Deo Glòria.\n‘Agraïment, confiança i esperança’\nTractant de trobar algun esdeveniment o acte que pogués ser d'inspiració i estímul en mig dels temps que vivim, Samuel Aran, pastor de l'Església9Barris, comentava la proposta de les Assemblees de Germans de Catalunya. Diu que no són gaire de commemorar dates, però que han previst celebrar unes conferències en línia coincidint amb el Dia de la Reforma. Sota el títol ‘Agraïment, confiança i esperança’, les conferències busquen respondre com les congregacions i entitats d'aquesta associació d'esglésies han fet front a la pandèmia i al confinament.\nAquestes conferències, posen èmfasi especial al voltant de les necessitats socials i de la missió continua de l'església enmig de la pandèmia. I no deixa de ser part de l'herència rebuda dels reformadors del segle XVI. Lluny del que sovint es pensa, no només subratllen que les persones se salven per gràcia i no per obres, sinó també que aquesta salvació les ha de moure a fer bones obres a conseqüència de viure d'acord amb la fe que proclamen.\nLa família protestant\nAixí ho viuen Noemí Comas i Vicenç Arissa, un matrimoni que forma part de l'Església Unida de Terrassa. Les converses que al llarg dels anys han pogut tenir amb els seus fills sobre el perquè són una família protestant, “sovint ha portat a acabar parlant de Luter i el moviment de la Reforma i de quina manera tot allò té una relació tan directa amb com vivim el cristianisme i la nostra fe en el dia a dia”.\nTot i l'arrelament històric del protestantisme a Catalunya, la realitat és que el poble evangèlic ha estat sempre una minoria religiosa i la seva presència, en termes demogràfics, avui dia no arriba al 2% de la població. Com a minoria històricament silenciada, si no obertament perseguida, s’ha imposat sobre el protestantisme un relat que el presenta com un fenomen estranger. Un fet que en Josep-Lluís Carod-Rovira considera del tot errònia en el llibre Història del protestantisme als Països Catalans, que va publicar amb motiu dels cinc-cents anys de la Reforma.\nJust fa tres anys, amb motiu dels cinc-cents anys de la Reforma, en Rubèn Pocull, pastor a l'Església Protestant Ciutat Nova al Poblenou, va ser un dels participants d'una sèrie especial de breus xerrades organitzades per la mateixa església sobre la Reforma. L'element innovador d'aquell esdeveniment va ser amanir les presentacions amb un tast variat de cerveses belgues d'abadia. Tot plegat, en un format intimista, proper i que convidava a la interacció entre els ponents i els assistents. D'aquesta manera, fent del que és normal i ordinari com compartir una cervesa amb un grup d'amics, una ocasió especial per parlar del missatge extraordinari de l'evangeli.\nUna de les coses que en Pocull va dir en el seu torn de paraula en aquella vetllada va ser: “Els reformadors no estarien còmodes que parléssim d'ells i ens conforméssim només a entendre intel·lectualment la Reforma protestant del segle XVI i ja està. La seva intenció final era que l'església tornés a ser allò que havia de ser. Que tornés a ser l'església que Jesús volia. Antoni Gaudí deia que ‘ser original és tornar a l'origen’. La Reforma Protestant no buscava ser original sinó tornar a l'origen. I tornar a l'origen és tornar a Jesús. Els reformadors ens dirien: ‘oblideu-vos de nosaltres i agafeu el Nou Testament, vosaltres que podeu, i devoreu-lo, llegiu els evangelis i escolteu la bona notícia de Jesús’”.\nLa incertesa i provisionalitat generada per la crisi sanitària, ha fet gairebé impossible la coordinació d'un esdeveniment aglutinador i de caràcter oficial. Un acte al voltant del qual el protestantisme —a pesar de la pandèmia o, fins i tot, a causa d'ella— pogués llançar un missatge d'esperança al món. Com en el seu dia van fer els reformadors en adoptar com a lema la frase que llegim a la versió llatina de Job 17,12: “Post tenebras, lux”. És a dir, que després de la foscor arriba la llum.\nAl final, aquest és el missatge que el protestantisme ha volgut transmetre al llarg de la història i que avui en dia continua sent el centre de la seva identitat i raó de ser. Amb el Dia de la Reforma, més enllà de Luter, la comunitat protestant de Catalunya recorda la centralitat i rellevància de l'evangeli per a una societat en la qual la pandèmia causada per al Coronavirus és tan sols un dels molts símptomes que posen de manifest les grans mancances i necessitats del nostre món.\nUn acte al febrer\nCom la resta de comunitats i entitats religioses del país, les esglésies protestants han hagut d'adaptar-se a les restriccions sobrevingudes amb la crisi social del Coronavirus. Des de l'Oficina Tècnica del Consell Evangèlic de Catalunya expliquen que els canvis amb les normatives van tan de pressa que gairebé no hi ha temps de preparar ni preveure les condicions adequades per garantir la celebració d’esdeveniments on pugui haver-hi un número potencialment alt d'assistència.\nÉs per això que, des del Consell, s'ha decidit reservar una data per al pròxim mes de febrer, sempre supeditada a la situació de la pandèmia. La idea és fer un acte que es pugui retransmetre en directe i amb l'aforament que en aquell moment indiquin les autoritats.


La garnatxa blanca eclipsa Vilalba dels Arcs\nVint-i-sis cellers i nou restaurants participen a la segona edició de la fira del vi d'estiu de la Terra Alta\nLa Terra Alta està cada cop més volcada en promocionar la seva varietat estrella. Durant la festa del vi de Gandesa, a la tardor, ja es gairebé tradició la “Nit de les Garnatxes blanques”. Ara, des de fa dos anys, també li dediquen una festa en ple estiu que anomenen l’Eclipsi de la Garnatxa blanca.\nAquest dissabte 27 de juny, els carrers de Vilalba dels Arcs s’han convertit en una gran vinacoteca de garnatxes blanques de vint-i-sis cellers de la comarca. Ubicats al voltant de l’església del municipi, els cellers han presentat les seves referències elaborades majoritàriament o totalment amb aquesta varietat, de la qual se’n produeix el 33% de tot el món en aquest territori de poc més d’11 mil habitants.\nEl mig miler de persones assistents van poder omplir les copes i tastar alguns dels pinxos que servien nou restaurants de l’Associació de Restauració de la Terra Alta.\nL’any passat, la jornada va tenir lloc al poble vell de Cobera i enguany s’han traslladat a Vilalba dels Arcs. “A Vilalba hi ha gran tradició vinícola i té diversos cellers que s’hi dediquen. La idea, en tot cas, és celebrar la festa d’estiu cada any a un poble diferent de la comarca”. explicava Jordi Rius, secretari de la DO.\nL’acte va arrencar a les 21h de la nit amb els parlaments de l’Alcaldesa de Vilalba, Maria Teresa Mariné Solé; de l’Alcalde de Gandesa, Carles Luz i de Jordi Rius, qui va aprofitar l’acte per presentar el nou cartell de la 28a Festa del Vi de Gandesa, prevista pel primer cap de setmana de novembre de 2015. En finalitzar el tast, es van servir còctels amb vi, ben acompanyats per música en directe.


Crida tanca el curs polític amb quatre preguntes al Ple de juliol – Crida Premianenca\nCrida tanca el curs polític amb quatre preguntes al Ple de juliol\n17Jul 2012 by crida 2 Comments\ngrup municipal demana explicacions\nal govern sobre la presumpta agressió a un jove per part d’uns\npolicies locals, sobre el conveni amb CESPA i el CEP, sobre les\nquotes de l’escola bressol municipal i sobre l’organització de\ndiversos actes de la Festa Major\nPremianenca acudeix a l’últim Ple Municipal de l’actual curs\npolític amb quatre preguntes a l’equip de govern sobre àmbits\nmolt diversos. Destaca per la seva excepcionalitat i per la gravetat\ndels fets que s’hi insinuen la pregunta sobre la presumpta agressió\nper part d’uns policies locals al carrer de Sant Antoni el matí\ndel dissabte 7 de juliol. Crida demana un posicionament al respecte\nal govern i també un aclariment dels motius que haurien portat les\nforces de l’ordre a actuar d’aquesta manera.\nFotografia dels fets ocorreguts el 7 de juliol.\naltra pregunta de Crida Premianenca s’interessa pel conveni\nrecentment signat entre el consistori, l’empresa de la neteja CESPA\ni el Club Esportiu Premià (CEP). El grup municipal demana al govern\nen què consisteixen exactament les “accions medioambientals al\nmunicipi” que s’han de dur a terme per valor de 14.500€ en\nvirtut d’aquest conveni i pel seu calendari, i es pregunta també\nsi el dit conveni comportarà inversions en manteniment al camp de\nquotes de l’escola bressol municipal\ntornen a motivar una pregunta de Crida Premianenca. En concret el\ngrup fa notar que el Departament d’Ensenyament ha anunciat la\nreducció de la subvenció als 875 euros per alumne de les escoles\nbressol públiques per al curs 2012-2013, i demana a l’equip de\ngovern quines mesures té previst aplicar per tal de subsanar la\ndiferència entre aquesta aportació i l’aportació de la\nGeneralitat de Catalunya en el curs anterior.\natès que recentment ha finalitzat una nova edició de la Festa Major\nde Sant Cristòfol, Crida Premianenca s’interessa i demana al\ngovern una valoració sobre l’organització concreta d’alguns\nactes, com ara els actes infantils, l’assalt a l’Ajuntament (on\nva cedir una corda), el concert de banda (on faltaven cadires), el\nBall Tronera (que va durar excepcionalment només dues hores) o el\ncorrefoc (que va començar amb 45 minuts de retard). També es\nformula una pregunta sobre la presència policial durant el conjunt\nPodeu consultar el text íntegre de les preguntes AQUÍ.\nCrida Premianenca, 17 de juliol de 2012\n2 thoughts on “Crida tanca el curs polític amb quatre preguntes al Ple de juliol”\n¿Hi podeu afegir unaltra pregunta? Gracies.\n¿Perque a la Festa Major la gent gran som un cero a l'esquerra?¿Perque ni tan sols es respecten les nostres hores de descans?\n17 de Juliol de 2012 at 17:36\nAlbert Fresquet i Miguel\nPersonalment, penso que aquí hi fa falta alguna acció per introduir tants perfils de premianencs com sigui possible en el si de la Festa Major. A partir d'aquí, no sé si la solució passa perquè en la Comissió de Festa Major s'hi involucrin més tots aquells qui s'hi sentin infrarepresentats a fi d'aportar-hi la seva visió o què, però alguna mesura caldria seguir.\nAl Ple no es va poder afegir aquesta pregunta malauradament, però escoltant els regidors de Crida Premianenca a mi em va quedar força clara la crítica a la falta d'espai per a tots els públics, sobretot l'infantil/familiar.\n19 de Juliol de 2012 at 10:02\nRespon a Albert Fresquet i Miguel Cancel·la les respostes


Operatiu conjunt de la Policia Local i Mossos d’Esquadra a Palafrugell\nLa Policia Local de Palafrugell conjuntament amb Mossos d’Esquadra van realitzar ahir una acció conjunta d’inspecció en diversos bars i locutoris de Palafrugell, sobre els quals, s’havien rebut queixes veïnals per diversos motius.\nA l’operatiu hi van prendre part 25 agents d’ambdós cossos, amb intervenció de les seccions ARRO i de la unitat canina dels Mossos d’Esquadra.\nVan ser identificades 23 persones i es van aixecar 6 actes per decomís de droga. També es van realitzar inspeccions sobre la situació administrativa dels establiments.\nEl passat 12 d’agost es va realitzar una operació similar, amb menys efectius, que va donar com a resultat la identificació de 10 persones i l’aixecament de 2 actes per decomís de droga.\nPodeu seguir el ple en directe del mes d'agost aquí\nPodeu seguir el ple del mes d'agost de l'Ajuntament de Palafrugell a través d'aquest enllaç.\nTambé podeu consultar l'ordre del dia del plenari a través d'aquest enllaç.


2x1 en tots els cursos tecnològics d’Arttec! - Barabara Educació\n2x1 en tots els cursos tecnològics d’Arttec!\nArttec: formació tecnològica per revertir la bretxa de gènere\nCom segurament ja saps, des de Barabara Educació juntament amb Sefor Drecera i Espais Telemàtics impulsem Arttec, l’espai de formació tecnològica en línia adreçat a les dones, per tal de revertir la bretxa digital de gènere a través de l’impuls professional de les seves carreres professionals. Ara, volem oferir-te la possibilitat de formar-te amb cursos per partida doble!\n2×1 en els cursos!\nPer cada curs que t’inscriguis a la nostra plataforma de formació tecnològica per a dones, et regalem un d’extra. Trobaràs cursos de disseny 2D, disseny 3D, fabricació digital i SEO perquè facis al teu ritme.\nEntra a l’apartat de cursos del web i afegeix els dos cursos que vulguis fer a la cistella. Abans de fer el pagament, aplica el codi “curs2x1promo” i automàticament se’t descomptarà el preu del segon curs.\nLa promoció és vigent fins al 7 de març de febrer de 2022.\nTop 5 dels cursos Arttec\nSi vols introduir-te en el disseny 3D, aquí tens una oportunitat d’endinsar-te a les eines d’un programa intuïtiu per crear a través de la pràctica. I sí, el pas a pas serà per crear una joguina!\nQuina és la paraula clau? Doncs la resposta no és només quina, sinó on i com posar-la! I no només això… També compten els enllaços, les URLs, les metadescripcions, l’usabilitat… Parlem del SEO o de l’optimització per als motors de cerca. Si encara creus que no t’ubiques, aquest és el teu curs!\nSaps com funciona una talladora làser? Pas a pas, amb aquest curs coneixeràs tots els secrets de la màquina i la impressió. És recomanable haver fet el Curs d’Inkscape o tenir coneixement previ del software de disseny vectorial en 2D.\nModela en 3D un projecte i, a més… aprèn a documentar-lo per explicar-lo millor! Es tracta d’un curs d’iniciació, per la qual cosa no són necessaris coneixements previs. No obstant això, és molt recomanable tenir un mínim d’experiència amb programes de disseny com per exemple AutoCAD.\nÉs possible crear joies amb l’ordinador? I tant! I, a més, amb programari lliure. Avança al teu ritme, amb presentacions interactives i sense necessitat de coneixements previs del programa Inkscape.


Bages, Moianès i Solsonès, entre les comarques on més retrocedeix la renda familiar disponible - Regió7 :: El Diari de la Catalunya Central\nBages, Moianès i Solsonès, entre les comarques on més retrocedeix la renda familiar disponible\nLa Cerdanya és el territori on més van créixer el 2016 el conjunt d'ingressos que es poden destinar a consum o estalvi\nLes comarques del Bages, el Moianès i el Solsonès se situen a la cua en l'evolució de la renda familiar disponible bruta, i figuren entre els catorze territoris catalans on aquest marcador va descendir el 2016 respecte de l'any anterior, segons es desprèn de les dades facilitades per l'Institut Català d'Estadística (Idescat).\nEn el cas del Bages, la disminució va ser de l'1,2%, en passar dels 16.300 als 16.100 euros per habitant. Al Moianès, el decreixement va ser una dècima superior, en experimentar una lleu caiguda dels 15.700 euros als 15.500. En el cas del Solsonès, el descens va ser de l'1,4% , i si el 2015 es va situar en els 14.600 euros, un any després ho feia en els 14.400.\nEn contrapunt, la Cerdanya va ser la comarca de tot el país on més va créixer la renda familiar disponible bruta (el conjunt d'ingressos de què disposen els residents d'un territori per destinar-los al consum o a l'estalvi), ja que es va incrementar el 2,9%, dels 13.600 als 14.000 euros per habitant.\nLa renda per càpita va augmentar a 24 comarques catalanes durant l'any 2016, segons les dades de l'Idescat. Després de la Cerdanya, els majors creixements es van experimentar a Osona (2,4%) i el Baix Llobregat (2,3%).\nL'informe conclou que la renda dels habitants va pujar de mitjana un 1,5% a Catalunya el 2016, un creixement que, segons l'Idescat, va ser el resultat de l'increment dels principals components dels ingressos de les famílies: la remuneració d'assalariats (3,3%), l'excedent brut d'explotació (3%) i les prestacions socials (1,8%).\nL'Idescat també remarca que el Barcelonès, amb 19.200 euros; el Baix Llobregat, amb 17.800, i el Vallès Occidental, amb 17.400, «continuen sent les comarques amb la renda per habitant més elevada», ja que són les úniques que situen aquesta xifra per damunt de la mitjana catalana (17.000 euros). D'entre les comarques centrals, la renda més elevada és al Berguedà, amb 16.400 euros, seguida del Bages (16.100) i el Moianès (15.500). Per contra, l'Alt Urgell és el territori on la renda familiar disponible és menor, 13.400 euros, només per sobre del Baix Penedès (13.300), Alt Empordà (13.100), Baix Ebre (12.800) i Montsià, que tanca el rànquing amb 12.000 euros.\nAmb els majors descensos de la renda se situen les comarques de les Garrigues (-3,3%), la Noguera (-2,8%) i el Pallars Jussà (2,6%). El Baix Empordà, l'Alt Urgell, el Baix Penedès, l'Alt Empordà, el Montsià i l'Ebre, són territoris caracteritzats per tenir aquest indicador un 80% inferior a la mitjana.\nPel que fa els municipis, dels 216 que hi ha que superen els 5.000 habitants o bé són capital comarcals de Catalunya, en 58 hi ha una renda per habitant als 17.000 euros que marca la mitjana catalana. A banda de Matadepera (26.400 euros) i Sant Just Desvern (25.900), que lideren la llista, també hi consta Sant Cugat del Vallès i quatre municipis del Maresme: Alella, Tiana, Cabrils i Teià, amb rendes situades al voltant dels 23.000 euros. En canvi, hi ha un grup de 10 municipis amb una renda per habitant d'entre 10.900 euros i els 11.800 euros, que són rendes per sota el 70% de la mitjana catalana. Es tracta de Salou, Sant Carles de la Ràpita, l'Ametlla de Mar, Deltebre, Salt, la Sénia, Ulldecona, Castelló d'Empúries i Lloret de Mar. En aquest grup també figura l'anoienca Santa Margarida de Montbui, amb una renda d'11.600 euros.\nD'entre els municipis del territori central, el de la renda més elevada va ser, el 2016, Sant Fruitós de Bages, amb 19.000 euros. Tanmateix, el municipi experimentava aquell any el major descens respecte de l'any anterior, quan amb 24.800 euros es va situar en la tercera posició del país, després de Sant Just i Matadepera. La davallada anual de Sant Fruitós va ser del 23,4%, fet atribuïble a alguna operació puntual que va disparar la renda el 2015.\nDesprés de Sant Fruitós, segueixen en la llista de municipis del territori central Sant Esteve Sesrovires (18.200 euros), Abrera (17.300), Santpedor (17.200) i Súria (17.100), tots aquests per sobre de la mitjana catalan (17.000 euros). Ja per sota figuren Sallent (16.900), Navarcles (16.600), Esparreguera (16.400), Berga i Artés (16.200), Cardona (16.100), Capellades i Gironella (16.000) i Olesa de Montserrat, Sant Joan de Vilatorrada, Igualada, Navàs i Manresa (15.900).\nRespecte del 2015, la renda familiar va experimentar el creixement més rellevant, un any més tard, a Castelldefels (11%). D'entre els municipis de la Catalunya central de més de 5.000 habitants, l'increment més notable va tenir lloc a Navarcles (5,1%), Puigcerdà (4,1%), Artés (2,5%) i Gironella (1,9%). En el cas de la capital del Bages, el creixement va ser menys significatiu, de l'1,3%, el mateix percentatge que a Navàs, Igualada i Sant Joan de Vilatorrada, tots per sobre de la mitjana catalana (1,2%). A més de Sant Fruitós de Bages, altres municipis del territori central, com Cardona (2,4%), Sant Vicenç de Castellet (1,4%) i Santpedor (1,1%) també van experimentar descensos.